**PROGRAMUL OPERAŢIONAL CAPITAL UMAN**

**Cod 2014RO05M9OP001**

**Axa prioritară 5 - *Dezvoltare locală plasată sub responsabilitatea comunității***

**Obiectivul tematic 9: *Promovarea incluziunii sociale, combaterea sărăciei și a oricărei forme de discriminare***

**Prioritatea de investiții 9.vi: *Dezvoltare locală  plasată  sub responsabilitatea comunităţii***

**Obiectivul specific 5.1: *Reducerea numărului de persoane aflate în risc de sărăcie și excluziune socială din comunitățile marginalizate (roma și non-roma) din orașe cu peste 20.000 locuitori, cu accent pe cele cu populație aparținând minorității roma, prin implementarea de măsuri/ operațiuni integrate în contextul mecanismului de DLRC***

**GHIDUL SOLICITANTULUI**

**CONDIȚII SPECIFICE DE ACCESARE A FONDURILOR**

***”SPRIJIN PENTRU FUNCȚIONAREA GRUPURILOR DE ACȚIUNE LOCALĂ PENTRU IMPLEMENTAREA STRATEGIILOR DE DEZVOLTARE LOCALĂ LA NIVELUL ORAȘELOR CU PESTE 20.000 LOCUITORI”***

***Etapa a III-a mecanismului DLRC***

***AP 5/ PI 9.vi/ OS 5.1.***

**[CAPITOLUL 1. Informații despre apelul de proiecte](#_Toc463254386)**3

[***Informații generale*** 3](#_Toc463254387)

[**Etape în procesul de Dezvoltare Locală plasată sub Responsabilitatea Comunității în România** 5](#_Toc463254388)

[**1.1. Axa prioritară, prioritatea de investiții, obiectiv specific, rezultat așteptat** 6](#_Toc463254396)

[**1.2. Tipul apelului de proiecte și perioada de depunere a propunerilor de proiecte** 7](#_Toc463254397)

[**1.3. Acțiunile sprijinite în cadrul apelului** 7](#_Toc463254398)

[**1.3.1 Activități cadru**](#_Toc463254399) 7

[**1.3.2. Teme secundare FSE** 8](#_Toc463254401)

[**1.3.3. Teme orizontale** 9](#_Toc463254402)

[**1.4. Tipuri de solicitanți/parteneri eligibili** 10](#_Toc463254403)

[**1.5. Durata proiectului de sprijin funcționare GAL** 10](#_Toc463254404)

[**1.6. Grup țintă al proiectului de sprijin funcționare GAL** 11](#_Toc463254405)

[**1.7. Indicatori aplicabili proiectului de sprijin funcționare GAL** 11](#_Toc463254406)

[**1.8. Alocarea financiară stabilită pentru Apelul de proiecte de sprijin funcționare GAL** 11](#_Toc463254407)

[**1.9. Valoarea maximã a proiectului, rata de cofinanțare** 11](#_Toc463254408)

[**1.9.1. Valoarea maximã a proiectului** 11](#_Toc463254409)

[**1.9.2. Cofinanțarea națională (cofinanțarea publică și cofinanțarea proprie)** 11](#_Toc463254410)

[**A. Contribuția solicitantului** 12](#_Toc463254411)

[**1.10. Regiunea/ regiunile de dezvoltare vizate de apelurile de proiecte** 13](#_Toc463254412)

[**CAPITOLUL 2. Reguli pentru acordarea finanțării** 13](#_Toc463254413)

[**2.1 Eligibilitatea solicitantului/ partenerilor** 13](#_Toc463254414)

[**2.2. Eligibilitatea proiectului** 13](#_Toc463254415)

[**2.3. Eligibilitatea cheltuielilor** 14](#_Toc463254416)

[**CAPITOLUL 3. Completarea cererii de finanțare**](#_Toc463254417) 25

[**CAPITOLUL 4. Procesul de evaluare și selecție a proiectelor de sprijin funcționare GAL**](#_Toc463254418) 26

[**CAPITOLUL 5. Depunerea și soluționarea contestațiilor**](#_Toc463254419) 26

[**CAPITOLUL 6. Contractarea proiectelor – descrierea procesului**](#_Toc463254420) 26

[**CAPITOLUL 7. Anexe**](#_Toc463254420) 26

# **CAPITOLUL 1. Informații despre apelul de proiecte**

## ***Informații generale***

Dezvoltarea Locală plasată sub Responsabilitatea Comunității (DLRC) este noul instrument de dezvoltare teritorială propus de Comisia Europeană pentru perioada de programare 2014-2020 în vederea combaterii sărăciei și a excluziunii sociale de la nivel urban, prin stimularea implicării comunităților în dezvoltarea locală, prin formarea unui parteneriat local și implementarea unor Strategii de Dezvoltare Locală (SDL). Așadar, abordarea DLRC vizează mobilizarea și implicarea comunității dezavantajate și a organizațiilor locale, de la nivel urban, pentru a face pași concreți spre dezvoltarea lor într-un mod mai inteligent, mai durabil și mai favorabil incluziunii, în concordanță cu Strategia Europa 2020.

Instrumentul DLRC aplicat prin prezentul ghid este complementar instrumentului de finanțare LEADER, care vizează sprijinirea dezvoltării locale în mediul rural și pentru orașele cu populație de până la 20.000 locuitori. Măsurile planificate a fi implementate prin mecanismul LEADER/ DLRC vor contribui, în principal, la **îndeplinirea obiectivului-ţintă asumat în cadrul PNR, acela de reducere cu 580.000 a numărului persoanelor expuse riscului de sărăcie sau excluziune socială până în 2020**, precum și la obiectivele asumate în domeniul ocupării forței de muncă, educației și al sănătății.

DLRC este un instrument care se adresează unor teritorii subregionale specifice, fiind gestionat de comunitate prin intermediul Grupurilor de Acțiune Locală (GAL), formate din reprezentanți ai sectorului public și privat, precum și ai comunităților, atât ai celor marginalizate, cât și ai celor nemarginalizate ce promovează interesele socio-economice locale.

În perioada de programare 2014-2020, la nivel urban, respectiv la nivelul orașelor/municipiilor cu populație de peste 20.000, prin DLRC se propune o abordare integrată în soluționarea problemelor cu care se confruntă comunitățile marginalizate, printr-o abordare multisectorială, realizată prin corelarea și asigurarea complementarității între investițiile în infrastructură de tip FEDR și măsurile soft de tip FSE.

La baza DLRC stau cinci principii[[1]](#footnote-1). Astfel, abordarea promovează eforturile de dezvoltare locală care:

* vizează zonele subregionale;
* sunt gestionate de către comunitate prin GAL-uri formate din reprezentanți ai intereselor socio-economice locale ale sectoarelor public și privat și în cadrul cărora, la nivel decizional, nici autoritățile publice, astfel cum sunt definite conform normelor naționale, nici un singur grup (sector public, sector privat, societate civilă, comunitate marginalizată) nu deține mai mult de 49 % din drepturile de vot[[2]](#footnote-2);
* sunt implementate prin strategii de dezvoltare locală **integrate și multisectoriale** în funcție de zonă, concepute astfel încât să țină cont de potențialul de dezvoltare și de nevoile locale. **Integrarea** poate fi realizată/ **caracterul multisectorial** poate fi realizat în următoarele moduri:
* se pornește de la unul sau mai multe aspecte, teme, probleme sau grupuri-țintă care mobilizează comunitatea, plasându-le apoi într-un context mai larg, și se stabilesc legături în exterior cu alte sectoare și actori care pot influența situația;
* se stabilesc legături verticale în cadrul sectoarelor (ocuparea forței de muncă, educația, asistența socială/ medicală etc.) și al lanțurilor de aprovizionare, precum și legături orizontale între sectoare;
* se conectează zonele defavorizate cu zonele care oferă oportunități (de exemplu, cartierele defavorizate cu centrele caracterizate de creșterea ocupării forței de muncă);
* se creează legături între nivelurile locale, regionale și naționale de guvernanță. Acest lucru este important în special în cazul sectoarelor și al instituțiilor de bază precum școlile, spitalele etc.;
* se asigură faptul că diferitele măsuri de sprijin locale sunt etapizate și vizează obținerea acelorași obiective strategice;
* includ elemente inovatoare;

*„În contextul DLRC, inovarea nu trebuie să însemne un nivel ridicat de cercetare și dezvoltare sau de noi tehnologii (deși, desigur, acestea nu sunt excluse). Justificarea caracterului inovator al strategiei este de fapt strâns legată de întrebarea „ce dorește comunitatea să modifice?”. Strategiile de dezvoltare locală plasată sub responsabilitatea comunității sunt locale prin definiție și sunt realizate la o scară destul de mică. Ele nu pot transforma condițiile de trai pentru toată lumea dintr-o dată. Prin urmare, strategiile trebuie să se concentreze pe acțiunile care au un efect multiplicator sau „de bulgăre de zăpadă” asupra dezvoltării locale. În loc să se utilizeze toate resursele limitate disponibile pentru a satisface nevoile de bază, ar trebui să se examineze din nou atât problemele, cât și oportunitățile și să se analizeze răspunsurile noi care pot conduce la soluții pe termen mai lung și mai durabile”[[3]](#footnote-3).*

* pun accent pe colaborarea în rețea.

În timp ce problemele comunităților marginalizate de la nivel rural și pentru orașele până la 20.000 locuitori vor fi abordate prin intermediul măsurii LEADER, finanțate prin PNDR 2014-2020[[4]](#footnote-4) (Măsura 19), precum și POCU - OS 5.2, problemele comunităților sărace de la nivelul orașelor/municipiilor mai mari de 20.000 locuitori vor fi abordate prin instrumentul DLRC, finanțat, în mod complementar, din Programul Operațional Capital Uman (POCU) și Programul Operațional Regional (POR).

Pentru orașele/municipiile mai mari de 20.000 locuitori, investițiile vizate de SDL trebuie să aibă caracter **multisectorial și integrat**, să fie **complementare și sinergice** șidestinate **creșterii participării pe piața muncii, a îmbunătățirii nivelului educațional și a accesului la servicii de bază (sociale și/ sau medicale),** a îmbunătățirii condițiilor de locuire etc.

**Din POCU (OS 5.1)** se vor finanța măsurile soft integrate destinate comunității marginalizate vizate de SDL, în următoarele domenii:

* în domeniul **educației** – creșterea accesului și participării la educația timpurie/învățământ primar și secundar, inclusiv a doua șansă şi reducerea părăsirii timpurii a școlii;
* în domeniul **ocupării** – sprijin pentru accesul și/sau participarea pe piața muncii prin consiliere, orientare, formare profesională, evaluarea competențelor dobândite în sistem non-formal și informal, subvenționarea angajatorilor, participarea la programe de ucenicie și stagii, susținerea antreprenoriatului în cadrul comunității, inclusiv a ocupării pe cont-propriu și a economiei sociale de inserție etc;
* în domeniul **dezvoltării/furnizării de servicii** (sociale/ medicale/ medico-sociale); **asistență socială**;
* în domeniul **combaterii discriminării sau segregării** - campanii de informare şi conștientizare/acțiuni specifice în domeniu, inclusiv implicarea activă/voluntariatul membrilor comunității în soluționarea problemelor cu care se confruntă comunitatea.

**Din POR (AP 9)** se vor finanța:

* investiţiile în **infrastructura de locuire** - construirea/ reabilitarea/ modernizarea locuinţelor sociale;
* investiţiile în **infrastructura de sănătate**, **servicii sociale** - reabilitarea/ modernizarea centre comunitare integrate medico-sociale;
* investiţiile în **infrastructura de educaţie** - construirea/ reabilitarea/ modernizarea de unităţi de învăţământ preuniversitar (creşe, grădiniţe, şcoli primare, şcoli gimnaziale etc.);
* investițiile în **amenajări ale spațiului urban degradat al comunității defavorizate** - construcția/ reabilitarea/ modernizarea clădirilor pentru a găzdui diferite activități sociale, comunitare, culturale, agrement și sport etc.;
* **crearea/ reabilitarea/ modernizarea spațiilor publice urbane** - străzi nemodernizate, inclusiv reabilitarea/ modernizarea utilităților publice, zone verzi neamenajate, terenuri abandonate, zone pietonale și comerciale etc.;
* **construirea/ dotarea cu echipamente a infrastructurii întreprinderilor de economie socială de inserţie**.

## 

## **Etape în procesul de Dezvoltare Locală plasată sub Responsabilitatea Comunității în România**

În acord cu prevederile POCU[[5]](#footnote-5), mecanismul de implementare a DLRC este structurat în trei etape, respectiv:

1. **Etapa I - Elaborarea Strategiei de Dezvoltare Locală**

În cadrul Etapei I a mecanismului DLRC, în cadrul POCU s-au derulat două apeluri de proiecte care au vizat acordarea de sprijin financiar pentru înființarea/adaptarea GAL și elaborarea SDL în conformitate cu cerințele DLRC.

Elaborarea SDL a putut fii realizată și fără sprijin pregătitor. Cu toate acestea, Strategiile de Dezvoltare Locală care au fost depuse, în etapa a II-a au îndeplinit toate criteriile de conformitate și eligibilitate, în acord cu Modelul Cadru SDL și Documentele suport pentru elaborarea SDL.

1. **Etapa II – Selectarea Strategiilor de Dezvoltare Locală (SDL)**
2. **Etapa III – Selectarea și implementarea proiectelor aferente SDL selectate**

Procesul de evaluare și selecție a proiectelor POR/POCU aferente SDL selectate se va desfășura în doi pași:

* 1. *Efectuarea la nivelul GAL, în baza unei proceduri nediscriminatorii și transparente, a unei preselecții a propunerilor de proiecte (pe bază de fișe de proiect);*
  2. *Depunerea la AMPOR/AMPOCU a cererilor de finanțare pentru proiectele preselectate/avizate de GAL, în vederea selecției finale și aprobării finanțării acestora.*

GAL-urile ale căror SDL au fost selectate pentru finanțare de către CCS vor organiza propria procedură de preselecție a propunerilor de proiecte POR/POCU, pe baza unor Orientări Naționale furnizate de cele 2 AM-uri. În cadrul procesului de preselecție organizat de GAL vor fi implicați, în calitate de observatori, și reprezentanți ai ADR și OIR POCU. Lista proiectelor preselectate de GAL va fi transmisă AMPOCU și AMPOR pentru validare, în termen de 3 luni de la demararea procesului de preselecție la nivelul GAL.

Cererile de finanțare pentru proiectele preselectate/avizate de către GAL vor fi depuse ulterior, în cadrul apelurilor de proiecte deschise de AM POR, respectiv AM POCU, conform Ghidurilor specifice aferente.

În contextul celor mai sus menționate, prezentul Ghid al solicitantului reglementează condițiile de finanțare a cheltuielilor de animare și funcționare a Grupurilor de Acțiune Locală ale căror Strategii de Dezvoltare Locală au fost selectate pentru finanțare în cadrul apelului pentru depunerea și selecția Strategiilor de Dezvoltare Locală (Etapa a II-a mecanismului DLRC).

**1.1. Axa prioritară, prioritatea de investiții, obiectiv specific, rezultat așteptat**

* **Axa prioritară 5:** *Dezvoltare locală plasată sub responsabilitatea comunității*
* **Obiectivul tematic 9:** „*Promovarea incluziunii sociale, combaterea sărăciei și a oricărei discriminări”* (Regulamentul (UE) nr. 1304/2013, art. 3, alin 1, a)
* **Prioritatea de investiții 9.vi:** S*trategii de dezvoltare locală elaborate la nivelul comunității* (Regulamentul (UE) nr. 1304/2013, art. 3, alin. 1, a)
* **Obiectiv specific - Obiectiv specific 5.1**.: *„Reducerea numărului de persoane aflate în risc de sărăcie și excluziune socială din comunitățile marginalizate (roma și non-roma) din orașe/municipii cu peste 20.000 locuitori, cu accent pe cele cu populație aparținând minorității roma, prin implementarea de măsuri/ operațiuni integrate în contextul mecanismului de DLRC”.*
* **Rezultat așteptat**

Principalul rezultat așteptat prin sprijinul financiar acordat în cadrul prezentei cereri de propuneri de proiecte îl reprezintă:

* ***Funcționare GAL și animare a comunității vizată de SDL .***

## **1.2. Tipul apelului de proiecte și perioada de depunere a propunerilor de proiecte**

Apelul de propuneri de proiecte pentru sprijin funcționare GAL este un **apel de tip competitiv**, **cu termen limită de depunere**.

**SISTEMUL INFORMATIC MySMIS 2014 VA FI DESCHIS ÎN DATA DE ………… ORA ……….** **ŞI SE VA ÎNCHIDE ÎN DATA DE …………., ORA …………….**

## **1.3. Acțiunile sprijinite în cadrul apelului**

În acord cu prevederile POCU 2014-2020[[6]](#footnote-6), în cadrul acestui apel de proiecte sunt considerate eligibile activitățile de **sprijin pentru funcționarea și activitățile de animare ale Grupurilor de Acțiune Locală (GAL) ale căror Strategii de dezvoltare locală au fost selectate în cadrul etapei II – Selectarea Strategiilor de Dezvoltare Locală (SDL), conform cerințelor DLRC pentru perioada de programare 2014-2020.**

**NB.** În cadrul prezentului apel de proiecte NU sunt finanțate acțiuni prin care sunt asigurate măsuri de intervenție directă la nivelul grupurilor țintă definite în POCU la OS 5.1, acestea fiind eligibile în cadrul proiectelor care vor fi finanțate în etapa III a mecanismului DLRC.

Pentru atingerea obiectivelor aferente acestui apel, vor fi finanțate prin FSE următoarele tipuri de acțiuni:

* Acțiuni pentru îmbunătățirea capacității GAL de a gestiona și implementa în mod eficient și eficace SDL (inclusiv cursuri de formare a personalului GAL);
* Sprijin logistic pentru funcționarea GAL, inclusiv cheltuieli de funcționare, costurile legate de organizarea de reuniuni, întâlniri și evenimente, asigurarea materialelor consumabile și de birou, mobilier, arhivare, a echipamentelor TIC și soft-uri specializate necesare desfășurării eficiente a activității;
* Sprijinirea beneficiarilor POCU/ POR pentru pregătirea și implementarea proiectelor finanțate prin POCU/ POR;
* Sprijin pentru întărirea capacității GAL pentru selecția propunerilor de proiecte/fișelor de proiect POR/POCU;
* Sprijin pentru întărirea capacității GAL pentru monitorizarea proiectelor finanțate din bugetul SDL;
* Activități pentru creșterea gradului de informare a beneficiarilor și potențialilor beneficiari și a membrilor comunității vizate de SDL;
* Sprijin pentru activitățile de comunicare referitoare la intervențiile aferente POCU/ POR, inclusiv derularea activităților de publicitate și informare (ex. realizarea și distribuirea materialelor informative şi publicitare, organizarea de conferințe, forumuri, prezentări, etc.).

### 

Sarcinile grupurilor de acțiune locală sunt următoarele (conform prevederilor Regulamentului (UE) nr. 1303/2013, art. 34 alin 3.):

(a) consolidarea capacității actorilor locali de a dezvolta și implementa operațiunile, inclusiv promovarea capacităților lor de management al proiectelor;

(b) conceperea unei proceduri de selecție nediscriminatorii și transparente și a unor criterii obiective în ceea ce privește selectarea operațiunilor, care să evite conflictele de interese, care garantează că cel puțin 50 % din voturile privind deciziile de selecție sunt exprimate de parteneri care nu au statutul de autorități publice și permite selecția prin procedură scrisă;

(c) asigurarea, cu ocazia selecționării operațiunilor, a coerenței cu strategia de dezvoltare locală plasată sub responsabilitatea comunității, prin acordarea de prioritate operațiunilor în funcție de contribuția adusă la atingerea obiectivelor și țintelor strategiei;

(d) pregătirea și publicarea de cereri de propuneri sau a unei proceduri permanente de depunere de proiecte, inclusiv definirea criteriilor de selecție;

(e) primirea și evaluarea cererilor de contribuții;

(f) selectarea operațiunilor și stabilirea cuantumului contribuției și, după caz, prezentarea propunerilor către organismul responsabil pentru verificarea finală a eligibilității înainte de aprobare;

(g) monitorizarea implementării strategiei de dezvoltare locală plasate sub responsabilitatea comunității și a operațiunilor sprijinite și efectuarea de activități specifice de evaluare în legătură cu strategia respectivă.

GAL trebuie să prevadă proceduri și instrucțiuni cu privire la evaluarea/monitorizarea proprie a SDL; acestea reprezintă un instrument care contribuie la managementul GAL și la colectarea de date utile la nivelul programului.

### **1.3.2. Teme secundare FSE**

În cadrul Axei Prioritare 5 sunt vizate temele secundare prezentate în tabelul de mai jos.

Propunerile de proiecte vor trebui să evidențieze în secțiunea relevantă (tema secundară vizată) în ce constă contribuția proiectului la o anumită temă secundară, precum și costul estimat al respectivelor măsuri.

**Alocările din tabelul de mai jos reprezintă alocări indicative la nivelul axei prioritare 5. Prin urmare în cadrul cererii de finanțare vor trebui evidențiate sumele calculate pentru măsurile care vizează teme secundare relevante pentru proiectul de sprijin funcționare GAL.**

| **Nr. crt.** | **Fond** | **Axă prioritară** | **Tema secundară** | **Pondere din alocarea axei prioritare / alocarea pe tip de regiune de dezvoltare** |
| --- | --- | --- | --- | --- |
|  | FSE | AP5 | 01 Sprijinirea tranziției către o economie cu emisii scăzute de dioxid de carbon și eficientă din punctul de vedere al utilizării resurselor. | 2% |
|  | 02 Inovare socială | 5% |
|  | 06 Nediscriminare | 2% |

Procentele din tabelul de mai sus reprezintă ponderi din totalul alocărilor aferente temelor secundare la nivel de axă prioritară și la nivel de tip de regiune de dezvoltare.

În dezvoltarea cererii de finanțare va fi vizată cel puțin o temă secundară dintre cele aferente axei prioritare, prin anumite activități. Pentru respectiva temă secundară se va avea în vedere un buget care să reprezinte minim procentul indicat în tabel, calculat la valoarea totală a sprijinului funcționare GAL solicitat.

**Aspecte privind inovarea socială**

Inovarea socială presupune dezvoltarea de idei, servicii și modele prin care pot fi mai bine abordate provocările sociale, cu participarea actorilor publici și privați, inclusiv a societății civile, cu scopul îmbunătățirii serviciilor sociale.

POCU promovează inovarea socială, în special cu scopul de a testa, eventual implementa la scară largă soluții inovatoare, la nivel local sau regional, pentru a aborda provocările sociale cu atât mai mult cu cât AP 5 sprijină inițiativele în domeniul incluziunii sociale și a combaterii sărăcie pentru comunitățile marginalizate aflate în risc de sărăcie și excluziune socială.

În contextul prezentei cereri de propuneri de proiecte, temele de inovare socială ar putea implica (exemple):

* crearea și consolidarea de parteneriate relevante pentru identificarea nevoilor comunității marginalizate/ persoanele aflate în risc de sărăcie și excluziune socială;
* identificarea unor soluții practice, viabile, inovative de a răspunde problemelor identificate, bazate inclusiv pe valorificarea de bune practici a nivel național sau din alte State Membre;
* metode inovative de implicare activă a membrilor comunității marginalizate, inclusiv pentru depășirea barierelor de ordin moral sau care țin de cutumele din societate/ etnice;
* valorificarea oportunităților locale în identificarea soluțiilor propuse; activități și inițiative care vizează promovarea egalității de șanse, non-discriminarea etc.

Solicitanții eligibili trebuie să evidențieze în formularul de aplicație dacă propunerea de proiect de sprijin pentru funcționarea GAL contribuie la inovarea socială.

### **1.3.3. Teme orizontale**

În cadrul proiectului va trebui evidențiat, în secțiunea relevantă din cadrul aplicației informatice, contribuția proiectului la temele orizontale stabilite prin POCU 2014-2020. Prin activitățile propuse în cadrul proiectului de sprijin funcționare GAL va trebui să fie asigurată contribuția la cel puțin una din temele orizontale de mai jos. Fără a se limita doar la acestea, în procesul de selecție se acordă punctaj suplimentar proiectelor care includ promovarea acestor principii.

* **Dezvoltarea durabilă** se referă la vizarea obiectivului de sprijinire a tranziției către o economie bazată pe emisii scăzute de carbon sau a măsurilor care includ aspecte legate de locuri de muncă verzi. Dezvoltarea durabilă reprezintă totalitatea formelor și metodelor de dezvoltare socio-economică care se axează în primul rând pe asigurarea unui echilibru între aspectele sociale, economice și ecologice și elementele capitalului natural.
* **Egalitatea de șanse, non-discriminarea. Egalitatea între femei și bărbați.** Tema vizează promovarea egalității de șanse, combaterea discriminării pe criterii de origine rasială sau etnică, religie sau credință, handicap, vârstă, gen sau orientare sexuală și a dificultăților de acces de orice tip și asigurarea accesului egal la serviciile de interes general.

Pentru informații privind temele orizontale se va consulta: *Ghid – integrare teme orizontale în cadrul proiectelor finanțate din FESI 2014-2020* disponibil la <http://www.fonduri-ue.ro/orientari-beneficiari>

## **1.4. Tipuri de solicitanți/parteneri eligibili**

În cadrul acestei cereri de propuneri de proiecte, **solicitanții eligibili sunt** GAL-urile ale căror SDL au fost selectate spre finanțare în cadrul Etapei II – Selectarea Strategiilor de Dezvoltare Locală (SDL).

**Atenție!** GAL-urile care au sediul în UAT, dar nu în teritoriul vizat de SDL nu sunt eligibile. Toate GAL-urile, până la momentul depunerii proiectului pentru cheltuieli de funcționare vor avea sediul/ sucursala/ filiala în teritoriul vizat de SDL.

Cererile de propuneri de proiecte pentru acest apel nu vor fi depuse în parteneriat.

## 

## **1.5. Durata proiectului de sprijin funcționare GAL**

## **Perioada de implementare a proiectului de sprijin pentru funcționare GAL este perioada de implementare a SDL la care se pot adăuga maximum 2 luni, dar fără a depăși data de 31 octombrie 2023**. GAL-urile vor ține cont, în procesul de lansare a apelurilor subsumate măsurilor finanțate prin SDL, că perioada de implementare a proiectelor finanțate prin SDL nu poate depăși data de 31 octombrie 2023.

La completarea cererii de finanțare în sistemul electronic va trebui evidențiată durata fiecărei activități și sub-activități incluse în proiect.

## **1.6. Grup țintă al proiectului de sprijin funcționare GAL**

## Având în vedere faptul că obiectivul acestei cereri de propuneri de proiecte îl reprezintă sprijinul pentru funcționarea grupurilor de acțiune locală privind implementarea strategiilor de dezvoltare locală, în prezenta cerere de propuneri de proiecte **nu este vizat un grup țintă așa cum este menționat vizat în Programul Operațional Capital Uman.**

Finanțarea intervențiilor destinate grupului țintă din comunitatea marginalizată vizată de SDL va fi realizată prin proiectele POR/POCU ce vor fiselectate în **Etapa III a mecanismului DLRC - Selectarea și implementarea proiectelor aferente SDL selectate**.

## 

## **1.7. Indicatori aplicabili proiectului de sprijin funcționare GAL**

Fiecare cerere de finanțare depusă în cadrul acestui apel vizează acordarea de sprijin pentru funcționarea grupurilor de acțiune locală privind implementarea strategiilor de dezvoltare locală, astfel în prezenta cerere de propuneri de proiecte **nu este vizată în mod direct atingerea unui indicator.**

Finanțarea intervențiilor destinate atingerii indicatorilor prevăzuți pentru AP 5/ PI 9.vi/ OS 5.1. din comunitatea marginalizată vizată de SDL va fi realizată prin proiectele POR/POCU ce vor fiselectate în **Etapa III a mecanismului DLRC - Selectarea și implementarea proiectelor aferente SDL selectate**.

## **1.8. Alocarea financiară stabilită pentru Apelul de proiecte de sprijin funcționare GAL**

## **Alocarea** pentru apelul de proiecte Sprijin funcționare pentru Grupurile de Acțiune Locală privind implementarea Strategiilor de Dezvoltare Locală la nivelul orașelor cu peste 20.000 locuitori în cadrul Axei Prioritare 5, OS 5.1 este, conform bugetelor SDL aprobate în cadrul etapei II a mecanismului DLRC, de **………………….. euro[[7]](#footnote-7)** (cofinanțarea UE + cofinanțarea națională), din care cofinanțarea UE este de **……………….euro** (corespunzând unei cofinanțări UE de 95%), iar cofinanțarea națională este de **……………euro** (corespunzând unei cofinanțări naționale de 5%).

## 

## **1.9. Valoarea maximã a proiectului, rata de cofinanțare**

Cursul de schimb care va fi utilizat pentru stabilirea acestei valori este cursul Inforeuro aferent lunii februarie 2017, respectiv 1 EURO = 4,6513 RON.

### **1.9.1. Valoarea maximã a proiectului**

Valoarea maximă eligibilă a unui proiect este de maxim 15% din bugetul POCU aferent fiecărei Strategii de Dezvoltare Locală selectată în cadrul etapei II a mecanismului DLRC.

### **1.9.2. Cofinanțarea națională (cofinanțarea publică și cofinanțarea proprie)**

**Contribuția eligibilă minimă a solicitantului** reprezintă procentul din valoarea totală eligibilă a proiectului propus, care va fi suportat de solicitant.

### 

### **A. Contribuția solicitantului**

În cadrul apelurilor de proiecte vizate prin prezentul ghid al solicitantului – condiții specifice, contribuția eligibilă minimă a solicitantului din totalul costurilor eligibile este 0.

## **1.10. Regiunea/ regiunile de dezvoltare vizate de apelurile de proiecte**

Acțiunile planificate în cadrul prezentului apelvizează **regiunile mai puțin dezvoltate** (*Nord-Est, Nord-Vest, Vest, Sud-Vest Oltenia, Centru, Sud-Est și Sud-Muntenia*) și **regiunea dezvoltată** (*București – Ilfov)*.

**Selectarea de către solicitant a regiunii de dezvoltare se va face exclusiv din perspectiva localizării comunității marginalizate aflate în risc de sărăcie sau excluziune socială vizată de Strategia de Dezvoltare Locală.**

Regiunea de dezvoltare vizată va fi selectată din sistemul informatic, din lista predefinită. În completarea cererii de finanțare, **sistemul informatic vă va permite selectarea unei singure regiuni de dezvoltare (din cele 8).**

# 

# **CAPITOLUL 2. Reguli pentru acordarea finanțării**

**2.1 Eligibilitatea solicitantului/ partenerilor**

Se va avea în vedere capitolul relevant din *Orientări privind accesarea finanțărilor în cadrul POCU 2014-2020.*

## **2.2. Eligibilitatea proiectului**

Se va avea în vedere capitolul relevant din *Orientări privind accesarea finanțărilor în cadrul POCU 2014-2020.*

## 

## **2.3. Eligibilitatea cheltuielilor**

Cheltuielile eligibile în cadrul acestei cereri de propuneri de proiecte sunt următoarele:

|  |  |  |
| --- | --- | --- |
| **Cheltuieli directe**  **Cheltuielile eligibile directe reprezintă cheltuieli care pot fi atribuite unei anumite activități individuale din cadrul proiectului şi pentru care este demonstrată legătura cu activitatea/ sub activitatea în cauză** | | |
| **Categorie MySMIS** | **Subcategorie MySMIS** | **Subcategoria (descrierea cheltuielii) conține:** |
| Cheltuieli aferente managementului de proiect | Cheltuieli salariale cu managerul de proiect | * Salariu manager de proiect\*   \***Managerul de proiect pentru acest tip de proiect va fi managerul Grupului de Acțiune Locală.** |
| Cheltuieli salariale | Cheltuieli salariale cu personalul implicat in implementarea proiectului (în derularea activităților, altele decât management de proiect) | * Salarii pentru personalul implicat in implementarea proiectului altele decât management de proiect. |
| Contribuții sociale aferente cheltuielilor salariale şi cheltuielilor asimilate acestora (contribuții angajați şi angajatori) | * Contribuții angajat şi angajator pentru manager de proiect * Contribuții angajați şi angajatori pentru personalul implicat in implementarea proiectului altele decât management de proiect. |
| Cheltuieli cu deplasarea | Cheltuieli cu deplasarea pentru personal propriu și experți implicați in implementarea proiectului | * Cheltuieli pentru cazare * Cheltuieli cu diurna personalului propriu * Cheltuieli pentru transportul persoanelor (inclusiv transportul efectuat cu mijloacele de transport în comun sau taxi, gară, autogară sau port şi locul delegării ori locul de cazare, precum şi transportul efectuat pe distanta dintre locul de cazare şi locul delegării) * Taxe şi asigurări de călătorie și asigurări medicale aferente deplasării |
| Cheltuieli cu servicii | Cheltuieli pentru consultanță și expertiză, inclusiv pentru elaborare PMUD | * Cheltuieli aferente diverselor achiziții de servicii specializate, pentru care beneficiarul nu are expertiza necesară |
| Cheltuieli cu servicii pentru organizarea de evenimente și cursuri de formare | * Servicii de transport de materiale şi echipamente * Pachete complete conținând transport, cazarea şi/sau hrana participanților/ personalului propriu * Organizarea de evenimente * Editarea şi tipărirea de materiale pentru sesiuni de instruire/formare |
| Cheltuieli cu taxe/abonamente/cotizații/acorduri/ autorizații necesare pentru implementarea proiectului | Cheltuieli cu taxe/abonamente/cotizații/acorduri/ autorizații/garantii bancare necesare pentru implementarea proiectului | * Achiziționare de publicații, cărți, reviste de specialitate, materiale educaționale relevante pentru operațiune, în format tipărit, audio şi/ sau electronic * Taxe notariale |
| Cheltuieli cu achiziția de active fixe corporale (altele decât terenuri și imobile), obiecte de inventar, materii prime și materiale, inclusiv materiale consumabile | Cheltuieli cu achiziția de materii prime, materiale consumabile și alte produse similare necesare proiectului | * Materiale consumabile * Cheltuieli cu materii prime și materiale * Materiale direct atribuibile susținerii activităților de educație și formare * Papetărie * Cheltuieli cu materialele auxiliare * Cheltuieli cu materialele pentru ambalat * Multiplicare * Etc. |
| Cheltuieli cu închirierea, altele decât cele prevăzute la cheltuielile generale de administrație | Cheltuieli cu închirierea, altele decât cele prevăzute la cheltuielile generale de administrație | * Închiriere sedii, inclusiv depozite * Închiriere spații pentru desfășurarea diverselor activități ale operațiunii * Închiriere echipamente * Închiriere vehicule * Închiriere diverse bunuri |
| Cheltuieli de leasing | Cheltuieli de leasing fără achiziție | * Rate de leasing plătite de utilizatorul de leasing pentru:   + Echipamente   + Vehicule   + Diverse bunuri mobile şi imobile |
| Cheltuieli de tip FEDR | Cheltuieli de tip FEDR | * Construcții:   + Reabilitare/ modernizare clădiri, inclusiv accesibilizarea clădirilor/ inclusiv a spatiilor interioare pentru persoane cu dizabilități (de exemplu toalete accesibilizate). Toate lucrările de accesibilizare trebuie să fie efectuate în conformitate cu Normativul tehnic NP051 * Instalații tehnice * Echipamente tehnologice (mașini, utilaje şi instalații de lucru) * Utilaje şi echipamente tehnologice şi funcționale * Alte echipamente:   + Echipamente de calcul şi echipamente periferice de calcul   + Cablare rețea internă   + Achiziționare şi instalare de sisteme şi echipamente pentru persoane cu dizabilități   + Mobilier, birotică, echipamente de protecție a valorilor umane şi materiale   + Alte cheltuieli pentru investiții * Cheltuieli pentru avize, acorduri, autorizații:   + Taxe pentru obținerea/ prelungirea valabilității certificatului de urbanism;   + Taxe pentru obținerea/ prelungirea valabilității autorizației de construcție; * Obținerea avizelor şi acordurilor pentru racorduri şi branșamente la rețelele publice de apă, canalizare, gaze, termoficare, energie electrică, telefonie; * Obținerea acordului de mediu; * Obținerea avizului PSI; * Obținerea avizelor sanitare de funcționare. * Cheltuieli privind proiectarea şi ingineria: * Elaborarea tuturor fazelor de proiectare (studiu de prefezabilitate, studiu de fezabilitate, proiect tehnic, detalii de execuție); * Plata verificării tehnice a proiectului; * Elaborarea documentațiilor necesare obținerii acordurilor, avizelor şi autorizațiilor aferente obiectivului de investiții, documentații ce stau la baza emiterii avizelor şi acordurilor impuse prin certificatul de urbanism, documentații urbanistice, studii de impact, studii/expertize de amplasament; * Cheltuieli pentru elaborarea studiilor de teren: studii geotehnice, geologice, hidrologice, hidrogeotehnice, fotogrammetrice, topografice şi de stabilitate a terenului. * Cheltuieli pentru lucrări de construcții şi instalații aferente organizării de șantier   + Cheltuieli conexe organizării de șantier. * Cheltuieli pentru asigurarea utilităților şi/sau reabilitarea şi modernizarea utilităților:   + Alimentare cu apă, canalizare;   + Alimentare cu gaze naturale;   + Agent termic;   + Căi de acces;   + Facilități de acces pentru persoane cu dizabilități; * Energie electrică. |
| **Cheltuieli indirecte**  Cheltuielile eligibile indirecte reprezintă cheltuielile efectuate pentru funcționarea de ansamblu a proiectului şi nu pot fi atribuite direct unei anumite activități. | | |
| **Categorie MySMIS** | **Subcategorie MySMIS** | **Subcategoria (descrierea cheltuielii) conține:** |
| Cheltuieli indirecte conform art. 68 | Cheltuieli indirecte conform art. 68 | * Salarii aferente experților suport pentru activitatea managerului de proiect * Salarii aferente personalului administrativ și auxiliar * Contribuții sociale aferente cheltuielilor salariale și cheltuielilor asimilate acestora (contribuții angajați şi angajatori). * Chirie sediu administrativ al proiectului * Plata serviciilor pentru medicina muncii, prevenirea și stingerea incendiilor, sănătatea și securitatea în muncă pentru personalul propriu * Utilități:   a) apă şi canalizare  b) servicii de salubrizare  c) energie electrică  d) energie termică şi/sau gaze naturale  e) telefoane, fax, internet, acces la baze de date  f) servicii poștale şi/sau servicii curierat   * Servicii de administrare a clădirilor:   a) întreținerea curentă  b) asigurarea securității clădirilor  c) salubrizare şi igienizare   * Servicii de întreținere şi reparare echipamente şi mijloace de transport:   a) întreținere echipamente  b) reparații echipamente  c) întreținere mijloace de transport  d) reparații mijloace de transport   * Amortizare active * Conectare la rețele informatice * Arhivare documente * Cheltuieli aferente procedurilor de achiziție * Multiplicare, cu excepția materialelor de informare şi publicitate * cheltuielile aferente garanțiilor oferite de bănci sau alte instituții financiare * taxe notariale * abonamente la publicații de specialitate * Cheltuieli financiare şi juridice (notariale):   + prime de asigurare bunuri (mobile şi imobile)   + asigurarea medicală pentru călătoriile în străinătate,   + prime de asigurare obligatorie auto (excluzând asigurarea CASCO)   + d) cheltuieli aferente deschiderii, gestionării şi operării contului/conturilor bancare al/ale proiectului   Materiale consumabile:  a) cheltuieli cu materialele auxiliare  b) cheltuieli cu materialele pentru ambalat  c) cheltuieli cu alte materiale consumabile   * producția materialelor publicitare şi de informare * tipărirea/multiplicarea materialelor publicitare şi de informare * difuzarea materialelor publicitare şi de informare * dezvoltare/adaptare pagini web * închirierea de spațiu publicitar * alte activități de informare şi publicitate |
| Lista cheltuielilor indirecte aferente proiectului este indicativă; solicitantul nu trebuie să fundamenteze cheltuielile indirecte în bugetul proiectului, aceste cheltuieli fiind stabilite ca **rată forfetară de 15% din costurile directe eligibile cu personalul** (prin aplicarea articolului 68 alineatul (1) litera (b) din Regulamentul (UE) nr. 1303/2013). Pe parcursul implementării proiectului nu vi se vor solicita documente suport pentru justificarea cheltuielilor indirecte efectuate în cadrul proiectului, ci doar cu privire la costurile directe eligibile cu personalul. | | |

**Reguli generale și specifice de decontare**

Cu privire la eligibilitatea cheltuielilor pentru achiziția de echipamente și pentru închirieri și leasing, trebuie respectate și plafoanele stabilite prin Orientări privind accesarea finanțărilor în cadrul Programului Operațional Capital Uman 2014-2020.

În cadrul proiectului pot fi decontate cheltuieli plafonate procentual, după cum urmează:

* **cheltuieli de tip FEDR** **aferente cheltuielilor directe**: maximum 10% din cheltuielile directe ale proiectului.
* **cheltuielile indirecte** vor fi decontate ca finanțare forfetară de 15% din costurile directe cu personalul, prin aplicarea articolului 68 alineatul (1) litera (b) din REGULAMENTUL (UE) NR. 1303/2013 AL PARLAMENTULUI EUROPEAN ȘI AL CONSILIULUI din 17 decembrie 2013 de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime și de abrogare a Regulamentului (CE) nr. 1083/2006 al Consiliului. În implementare, decontarea cheltuielilor indirecte pe bază de rată forfetară conform cerințelor de mai sus se va efectua pe fiecare membru al partenerialului, prin aplicarea ratei forfetare de 15% la cheltuielile directe cu personalul efectuate de fiecare membru al parteneriatului și cuprinse în fiecare cerere de rambursare.

În cadrul proiectului pot fi decontate cheltuieli de funcționare și animare în următoarele condiții:

* costurile de funcționare și cheltuielile de animare trebuie să fie asociate direct implementării SDL;
* costurile pentru funcționare și activitățile de animare vor fi suportate exclusiv pe teritoriul GAL. Toate GAL-urile care depun proiecte pentru cheltuieli de funcționare trebuie sa aibă sediul social/ filială/ sucursală pe teritoriul căruia se adresează SDL.
* cheltuielile eligibile în afara teritoriului SDL vor viza exclusiv cursurile de formare la care pot participa angajații GAL și contractele de sprijin (contractele de consultanță) pentru evaluare, monitorizare cu operatori economici din afara teritoriului dar pentru activități care se desfășoară pe teritoriu SDL;
* costurile de funcționare vor viza și activități specifice pentru a consolida capacitatea GAL;
* cheltuielile de animare sunt eligibile numai pe teritoriul GAL și reprezintă cheltuieli pentru acțiuni sau evenimente de animare, adresate populației din teritoriu sau persoanelor/entităților care întreprind o activitate economică/culturală/educațională etc. pe teritoriul GAL, prin care se fac cunoscute oportunitățile de finanțare disponibile în cadrul SDL, precum și activitatea întreprinsă de GAL în vederea implementării SDL;
* recrutarea și angajarea personalului GAL se va realiza cu respectarea prevederilor Codului Muncii/legislației naționale în vigoare. Personalul prevăzut în organigramă va fi angajat prin contracte individuale de muncă sau va fi asigurat prin contracte de voluntariat. Contractele individuale de muncă/voluntariat ale personalului GAL vor fi întocmite conform legislației naționale în vigoare, inclusiv cu respectarea timpului de muncă și timpului de odihnă, așa cum este prevăzut în legislația națională;
* managerul și facilitatorul își vor desfășura activitatea în baza unui contract individual de muncă, încheiat între aceștia și GAL, în vederea gestionării în condiții optime a SDL, cu respectarea funcțiilor care trebuie asigurate la nivelul GAL;
* un expert poate ocupa mai multe posturi/ poate avea mai multe atribuții, cu respectarea separării funcțiilor (Ex: experții implicați în lansarea apelurilor ulterior pot fi implicați și in monitorizarea SDL, animare, raportări etc);
* în vederea evitării situațiilor de dublă finanțare, GAL-urile care au beneficiat de sprijin pregătitor și care si-au achiziționat echipamente/ dotări și intenționează să achiziționeze altele noi, este necesar să justifice aceste achiziții de noi echipamente prin proiectul de cheltuieli de funcționare;

# **CAPITOLUL 3. Completarea cererii de finanțare**

*Completarea cererii de finanțare se realizează în conformitate cu documentul Orientări privind accesarea finanțărilor în cadrul Programului Operațional Capital Uman 2014-2020, precum și cu instrucțiunile de completare furnizate în sistemul informatic la apelurile de proiecte.*

# **CAPITOLUL 4. Procesul de evaluare și selecție a proiectelor de sprijin pregătitor**

Selecția proiectelor de sprijin pregătitor se efectuează în conformitate cu prevederile:

* documentului *Orientări privind accesarea finanțărilor în cadrul Programului Operațional Capital Uman 2014-2020*
* Metodologiei de evaluare și selecție a proiectelor POCU
* **ANEXA 3: Criteriile de verificare a conformității administrative și a eligibilității**
* **ANEXA 4: Criterii de evaluare și selecție a proiectelor de sprijin pregătitor**

# **CAPITOLUL 5. Depunerea și soluționarea contestațiilor**

Procesul de soluționare a contestațiilor se desfășoară în conformitate cu prevederile Metodologiei de verificare, evaluare și selecție a proiectelor POCU.

# **CAPITOLUL 6. Contractarea proiectelor – descrierea procesului**

Procesul de contractare se desfășoară în conformitate cu prevederile *Orientări privind accesarea finanțărilor în cadrul Programului Operațional Capital Uman 2014-2020****.***

# **CAPITOLUL 7. Anexe**

ANEXA 1. Lista ZUM din orașele 20.000+ din România

ANEXA 2. Cadrul legal și strategii relevante

ANEXA 3. Criteriile de verificare a conformității administrative și a eligibilității

ANEXA 4. Criterii de evaluare și selecție

ANEXA 5. Instrucțiuni orientative privind completarea cererii de finanțare

1. *Art . 32 alin 2 din* *Regulamentul (UE) nr. 1303/2013 al Parlamentului European și al Consiliului din 17 decembrie 2013 de stabilire a unor dispoziții comune privind FEDR, FSE, FC, FEADR și FEPAM, precum și de stabilire a unor dispoziții generale privind FEDR, FSE, FC și FEPAM și de abrogare a Regulamentului (CE) nr. 1083/2006 al Consiliului.* [↑](#footnote-ref-1)
2. Condiția se aplică pentru componența Comitetului Director, care reprezinta organismul de decizie al GAL. [↑](#footnote-ref-2)
3. Comisia Europeană, *”Orientări privind dezvoltarea locală plasată sub responsabilitatea comunității pentru actorii locali”,* august 2014, disponibil la [*http://ec.europa.eu/regional\_policy/sources/docgener/informat/2014/guidance\_clld\_local\_actors\_ro.pdf*](http://ec.europa.eu/regional_policy/sources/docgener/informat/2014/guidance_clld_local_actors_ro.pdf) [↑](#footnote-ref-3)
4. <http://www.pndr.ro/implementare-pndr-2014-2020/pndr-2014-2020-versiune-aprobata.html> [↑](#footnote-ref-4)
5. *Anexa 4 a Programului Operațional Capital Uman 2014-2020 disponibil la* [*http://old.fonduri-ue.ro/res/filepicker\_users/cd25a597fd-62/2014-2020/po/pocu/Programme\_2014RO05M9OP001\_1\_4\_en.pdf*](http://old.fonduri-ue.ro/res/filepicker_users/cd25a597fd-62/2014-2020/po/pocu/Programme_2014RO05M9OP001_1_4_en.pdf) [↑](#footnote-ref-5)
6. *Programul Operațional Capital Uman 2014-2020 disponibil* [*http://www.fonduri-ue.ro/po-2014-2020*](http://www.fonduri-ue.ro/po-2014-2020)*, pag. 181* [↑](#footnote-ref-6)
7. Se va completa în urma finalizării procesului de evaluare a Strategiilor de Dezvoltare Locală, inclusiv soluționarea contestațiilor. [↑](#footnote-ref-7)